Diari Oficial de la Generalitat Valenciana


Sumari del DOGV 3665, del 13-01-2000 (2000/172)

RESOLUCIÓ de 28 de desembre de 1999, del secretari general de la Presidència de la Generalitat Valenciana, per la qual es convoquen quatre beques per a realitzar pràctiques professionals en la Subsecretaria de Planificació i Estudis de la Presidència de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3665

Data del DOGV
:   13-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/172


Data del document
:   28-12-1999

Organisme emissor
:   Presidència de la Generalitat

Tipus de document
:   Resolució

Correcció d'errades

 Descriptors 

:   * suport econòmic
    * professió de la informació
    * ajuda pública
    * assignació per estudis

RESOLUCIÓ de 28 de desembre de 1999, del secretari general de la Presidència de la Generalitat Valenciana, per la qual es convoquen quatre beques per a realitzar pràctiques professionals en la Subsecretaria de Planificació i Estudis de la Presidència de la Generalitat Valenciana. [2000/172]
  
La Generalitat Valenciana, en el marc de la política dirigida a la millora i especialització de joves llicenciats en les àrees de treball d'Estadística i Documentació, convoca la concessió de beques perquè aquests puguen realitzar pràctiques professionals.
  
L'actuació anterior es troba recollida en els objectius i activitats del programa 112.30, Realització de pràctiques professionals en matèria d'Estadística i Documentació, i existeix consignació pressupostària suficient en la Llei de Pressupostos de la Generalitat Valenciana, per a l'exercici del 2000.
  
Per tant, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià, i l'article 3 del Decret 13/1999, del president, de 30 de juliol, pel qual es deleguen competències en el secretari general, resolc:
  
Primer
  
Convocar concurs públic per a la concessió de quatre beques per a realitzar pràctiques professionals en la Sotssecretaria de Planificació i Estudis, i aprovar les bases per les quals es regeix aquesta convocatòria, incloses com a annex I d'aquesta resolució.
  
Segon
  
La dotació econòmica de les beques es pagarà en càrrec al capítol IV, línia 401/000/00, aplicació pressupostària 0503 del programa 112.30, amb un import total màxim de 5.760.000 PTA (cinc milions set-centes seixanta mil pessetes) que equivalen a 34.618,30 euros.
  
Tercer
  
S'autoritza la subsecretària de Planificació i Estudis perquè, en l'àmbit de les seues competències, adopte les mesures necessàries per al desplegament i l'aplicació d'aquesta resolució.
  
Quart
  
Aquesta resolució vigirà el mateix dia de la seua publicació en el Diari Oficial de la Generalitat Valenciana.
  
Cinquè
  
Contra aquesta resolució que posa fi a la via administrativa es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua publicació, de conformitat amb allò previst en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, de conformitat amb allò establert en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.
  
València, 28 de desembre de 1999.- El secretari general de la Presidència de la Generalitat, per delegació (article 3, Decret 13/1999, 30 de juliol, del president de la Generalitat): Vicente Gomis Cerdán.
  
ANNEX I
  
Bases de la convocatòria de beques per a la realització de pràctiques professionals en documentació i anàlisi de dades en la Subsecretaria de Planificació i Estudis de la Presidència de la Generalitat Valenciana.
  
Primera. Objecte
  
Les beques tenen com a objecte la formació complementària, millora i especialització professional de joves llicenciats en les àrees de treball de Documentació i Estadística.
  
Segona. Nombre i tipus de beques
  
Les beques seran un total de 4, distribuïdes en els tipus següents:
  
Tipus A. Destinades a titulats superiors, amb cursos d'especialització en Biblioteconomia i Documentació, o diplomats en Biblioteconomia i Documentació. Realitzaran les pràctiques en la unitat operativa de documentació de la Subsecretaria de Planificació i Estudis, i col·laboraran en l'anàlisi de qualsevol tipus de documentació per a alimentar les bases de dades de la Sotssecretaria.
  
Tipus B. Destinades a llicenciats en Matemàtiques, especialitat d'Estadística i Investigació Operativa. Realitzaran les pràctiques en la unitat operativa d'anàlisi de la Sotssecretaria de Planificació i Estudis, i col·laboraran en els objectius d'aquesta unitat: anàlisi de dades i desplegament de models matemàtics predictius.
  
Tercera. Dotació, durada i pagament de les beques:
  
Les beques de pràctiques estan dotades cadascuna en 120.000 pessetes brutes mensuals, equivalent a 721,214 euros, i l'import total de les beques és de 5.760.000 PTA (cinc milions set-centes seixanta mil pessetes), que equivalen a 34.618,30 euros.
  
Es finançaran amb càrrec als pressupostos de la Generalitat Valenciana per a l'any 2000. Amb aquests efectes, aquesta convocatòria i la possibilitat de concessió de les beques es condicionen a la provisió del crèdit adequat i suficient en els esmentats pressuposts.
  
En el supòsit que s'ampliara el crèdit assignat a la línia de subvenció que finança aquestes beques per a l'any 2000, s'ampliarà proporcionalment el nombre de beques a concedir, i s'adjudicaran segons l'ordre establert en la borsa de reserva que resulte del procés de selecció
  
L'import de les beques es pagarà mensualment, amb certificació prèvia de la subsecretària de Planificació i Estudis o del cap de l'àrea on els becaris fan les seues pràctiques.
  
El període de benefici de les beques serà de 12 mesos, i acabarà el 31 de desembre del 2000. No obstant això, el període podrà prorrogar-se a l'exercici del 2001, amb les condicions següents:
  
- El període de benefici de les beques, inclòs el període de pròrroga, no podrà ser superior a 12 mesos.
  
- El període de pròrroga acabarà amb la incorporació dels becaris corresponents a la convocatòria del 2001.
  
- Que existisca consignació pressupostària en l'exercici del 2001.
  
Es finançaran amb càrrec als pressupostos de la Generalitat Valenciana per a l'exercici del 2000, codi de la línia 401/000/00, aplicació pressupostària 0503,del programa 112.30.
  
Aquesta convocatòria i la concessió de les beques es condicionen a la provisió del crèdit adequat i suficient en els pressupostos esmentats.
  
Quarta. Titulació exigida:
  
Els aspirants hauran de tenir la titulació que a continuació s'especifica, segons el tipus de beca que sol·liciten
  
Tipus A: titulació superior amb cursos d'especialització en Biblioteconomia i Documentació, o diplomats en Biblioteconomia i Documentació.
  
Tipus B: llicenciats en Matemàtiques, especialitat d'Estadística i Investigació operativa.
  
Cinquena. Mèrits preferents i valoració:
  
Mèrits preferents:
  
Tipus A.
  
- Cursos de documentació especialment dirigits a sistemes automatitzats de gestió documental.
  
- Idiomes comunitaris: anglès o francès.
  
Tipus B.
  
- Coneixement de programari estadístic.
  
- Coneixement d'anglès.
  
Valoració:
  
La titulació i els mèrits adduïts tindran la valoració següent:
  
Beques tipus A
  
Expedient acadèmic: fins 3 punts
  
Formació extra acadèmica en Biblioteconomia i Documentació: 4 punts.
  
Idiomes comunitaris i valencià: fins 1 punt.
  
Experiència: fins 2 punts.
  
Beques tipus B
  
Expedient acadèmic: fins 3 punts
  
Formació extra acadèmica: fins 3 punts
  
Idiomes comunitaris i valencià: fins 1 punt
  
Experiència: fins 3 punts
  
Seran excloses les sol·licituds dels aspirants que tinguen una relació laboral remunerada.
  
Els mèrits adduïts hauran de ser acreditats mitjançant compulsa, en el moment de presentació de les sol·licituds.
  
Sisena. Formalització de sol·licituds:
  
Els impresos de la sol·licitud estaran a disposició de les persones interessades en el Registre General de la Presidència de la Generalitat Valenciana (Historiador Chabàs, núm. 1). Els candidats hauran de presentar-la en el mateix Registre General o tramitar-la per qualsevol de les formes que estableix l'article 38.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es complimentarà amb una fotocòpia compulsada del DNI la documentació següent:
  
1) Currículum, on constaran les dades personals, data i lloc de naixement, domicili actual, telèfon i una foto carnet del sol·licitant.
  
2) Expedient acadèmic.
  
3) Declaració jurada de no tenir cap relació laboral i d'estar al corrent de les seues obligacions fiscals i amb la la Seguretat Social
  
4) Qualssevol altres documents que acrediten la possessió de títol o mèrits, docents, investigadors o professionals que vulguen al·legar.
  
Setena. Termini de presentació de sol·licituds:
  
El termini de presentació de sol·licituds serà de 15 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Vuitena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- La subsecretària de Planificació i Estudis.
  
- El cap de l'Àrea de Documentació i Anàlisi de Dades
  
- Dos tècnics de la subsecretaria corresponents a cadascuna de les dues àrees de treball a les quals es destinen els becaris.
  
- La secretària general administrativa de la Presidència de la Generalitat Valenciana, o persona en qui delegue, que actuarà com a secretària de la comissió avaluadora.
  
El personal tècnic o professional que es considere necessari podrà assessorar els membres de la comissió avaluadora. Els tècnics o professionals podran assistir amb veu però sense vot.
  
La comissió podrà convocar tots els aspirants que considere oportú, per a comprovar, mitjançant entrevista, els aspectes o mèrits adduïts que considere d'interès.
  
Acabat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva, en cas que es produesca alguna renúncia o abandonament.
  
La Secretaria General de la Presidència de la Generalitat Valenciana es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.
  
Novena. Concessió
  
Les beques seran adjudicades per resolució del secretari general de la Presidència de la Generalitat Valenciana, d'acord amb la proposta de la comissió avaluadora, en el termini màxim d'un mes a partir de l'endemà del final de presentació de sol·licituds. La no resolució de l'adjudicació dins del termini establert anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Deu. Drets, obligacions, tutoria i incidències dels becaris.
  
Les beques són incompatibles amb el benefici de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
La subsecretària de Planificació i Estudis ordenarà les activitats i establirà la dedicació i torns dels becaris segons els criteris dels seus serveis i mitjans propis, amb una dedicació total de 35 hores setmanals.
  
Acabat el benefici de la beca, i amb l'informe previ d'assistència, aprofitament i aptitud pel cap de l'àrea, es lliurarà el certificat corresponent.
  
El secretari general de la Presidència de la Generalitat Valenciana resoldrà les incidències que es produesquen durant el període de benefici de les beques a proposta de la subsecretària de Planificació i Estudis, i podrà deixar-les sense efecte, prèvia audiència a l'interessat, en els casos següents:
  
a) Incompliment de les seues obligacions.
  
b) No realitzar l'activitat que motivà la concessió.
  
c) No reunir els requisits exigits en aquesta convocatòria.